નવી દિલ્હી : આ અઠવાડીયાથી કબડ્ડીનો વર્લ્ડકપ ભારતમાં શરૂ થઇ રહ્યો છે. આ ટૂર્નામેન્ટમાં 12 દેશ ભાગ લઇ રહ્યાં છે, પરંતુ પાકિસ્તાનના કબડ્ડીના વર્લ્ડકપમાં રમવા પર મનાઇ ફરમાવામાં આવી છે. ભારત-પાકિસ્તાન વચ્ચે ચાલી રહેણા તણાવને ધ્યાનમાં રાખતા આંતરરાષ્ટ્રીય કબડ્ડી સંઘ (IKF) દ્વારા આ નિર્ણય લેવામાં આવ્યો છે. કબડ્ડી સંઘના આ નિર્ણય પર નારાજગી દર્શાવતા પાકિસ્તાને કહ્યું કે અમારી સાથે ભેદભાવ રાખવામાં આવી રહ્યો છે. પાકિસ્તાન દ્વારા જણાવામાં આવ્યું કે બંને દેશો વચ્ચે જો તણાવ વચ્ચે આ નિર્ણય લેવામાં આવ્યો હોય તો બંને દેશને ટૂર્નામેન્ટમાંથી બહાર કાઢવું જોઇએ.